ज्ञान के द्वारा अनेकों शास्त्रज्ञों को जीतकर महात्मा बुद्ध राजगृह से अपने पिता के नगर में गये। पुत्र के आने का समाचार सुनकर राजा नगरवासियों के साथ आया। काषाय वस्त्र में देख राजा को बड़ा दुःख हुआ। जब बुद्ध ने देखा कि मेरे पिता मुझे पुत्र ही मानते हैं, तब यो तुरन्त योग बल से आकाश में उड़ गये। वहां वो कहीं बिजली की तरह चमके, कहीं मेघ की तरह बरषे। सब लोग आश्चर्यचकित हो गये। आकाश में स्थित हो उन्होंने उपदेश दिया। राजा से कहा कि हे राजन! पुत्रशोक त्यागकर धर्मानन्द प्राप्त करें। उस समय बहुत से लोगों ने घर त्यागने का निश्चय किया। अनेक राजकुमार कृमिल, नन्द, उपनन्द, अनिरुद्ध, आनन्द, देवदत्त, उपालि तथा राजा शुद्धोदन भी भाइयों पर राज्यभार छोड़ सौगत मत को ग्रहण किया। उन दीक्षितों तथा पुरवासियों के साथ बुद्ध नगर में गये। नगर की स्त्रियाँ विलाप करते हुए उन्हें देख रही थीं लेकिन बुद्ध अनासक्त भाव से भिक्षा लेकर न्यग्रोध वन को चले गये।

दशम सर्ग
उन्नीसवाँ सर्ग
द्वितीय सर्ग
प्रथम सर्ग